Pázmány Péter Katolikus Egyetem

A Pázmány Péter Katolikus Egyetem (röviden: PPKE vagy „Pázmány”) államilag elismert egyházi egyetem. Magyarországon két katolikus egyetem és tíz katolikus egyházi fenntartású főiskola működik jelenleg, melyek közül működésének összetettségét, képzési és kutatási tevékenységét, valamint oktatói és hallgatói létszámát tekintve kiemelkedik a Pázmány Péter Katolikus Egyetem (PPKE). Jog- és Államtudományi, Információs Technológiai és Bionikai, Bölcsészet- és Társadalomtudományi, valamint Hittudományi Kara Budapesten, a Vitéz János Tanárképző Központ pedig Esztergomban található. A Pázmány Péter bíboros által 1635-ben Nagyszombatban alapított egyetem (ma Eötvös Loránd Tudományegyetem) Hittudományi Karának, majd 1950-től a Római Katolikus Hittudományi Akadémiának jogutódja, ezért tartják az alapítás idejének 1635-öt. Az 1992-ben alapított Bölcsészettudományi Karát a magyar állam 1993-ban ismerte el, ezzel jogilag lehetővé téve egy egyetem létrejöttét, a Hittudományi Kar által hagyományosan megőrzött fokozatszerzési joggal. Az egyetem 1999-ben szentszéki alapításúvá vált (vö. Ex corde Ecclesiae). Az egyetemet 2023. április 30-án meglátogatta Ferenc pápa. A magyarországi egyetemek rangsorában A HVG 2025-ös felsőoktatási rangsora szerint a Pázmány a 6. legjobb egyetem Magyarországon. Az egyetem története A Pázmány Péter Katolikus Egyetem elnevezést az Országgyűlés 2/1993 számú (II. 4.) Országgyűlési határozatával elismerte. A Hittudományi Kar (HTK) a Pázmány Péter bíboros, esztergomi érsek által 1635-ben alapított intézmény (a mai ELTE) Hittudományi Karának jogutódja. Egyházi fakultás. A Bölcsészet- és Társadalomtudományi Kart (BTK) a Magyar Katolikus Püspöki Konferencia 1992. január 30-án kelt 46/1992 számú határozatával alapította, az Apostoli Szentszék Katolikus Nevelési Kongregációjának 1992. január 24-én kelt Prot. N.223/91/9 számú hozzájárulása birtokában. A Magyar Köztársaság Kormánya 1993. május 25-én kelt (V.6.) Kormányhatározatával elismerte. Elnevezése 2012. február 1-től Bölcsészet- és Társadalomtudományi Kar. A Jog- és Államtudományi Kart (JÁK) a Magyar Katolikus Püspöki Konferencia alapította 1995. április 3-án, 503/1995 számú határozatával. A Kánonjogi Posztgraduális Intézet (KJPI) önállóan működő egyházi fakultás. Az Apostoli Szentszék alapította 1996. november 30-án kelt N.975/96 számú határozatával. Az Intézet keretében 2013-tól önálló szervezeti egységként megalapított Nemzetközi Kánonjogtörténeti Kutatóközpont működik, a világ legnívósabb szakember-gárdájából összeállított törzstagokkal. Az Információs Technológiai Kart (ITK) a Magyar Katolikus Püspöki Konferencia alapította 1998. június 24-én kelt 1246/1998 számú határozatával. A Magyar Köztársaság Kormánya 2001. július 20-án kelt 136/2001. számú Kormányrendeletével akkreditálta. Elnevezése 2013. január 1-vel Információs Technológiai és Bionikai Karra változott. Az Egyetemhez 2008. szeptember 1-vel önálló karként csatlakozott a Vitéz János Tanítóképző Főiskola (Esztergom), Vitéz János Kar megnevezéssel, amely 2013. július 1-vel beolvadt a Bölcsészet- és Társadalomtudományi Karba, mint annak Vitéz János Tanárképző Központja. Rektorok 1990–1998 Gál Ferenc 1998–2003 Erdő Péter 2003–2011 Fodor György 2011–2019 Szuromi Szabolcs Anzelm 2019– Kuminetz Géza Nagykancellárok Díszdoktorok Tagságok CEECU (Közép- és Kelet-európai katolikus egyetemek) FUCE (Európai Katolikus Egyetemek Szövetsége) (honlap) FIUC/IFCU (Katolikus Egyetemek Világszövetsége) (honlap) IAU (Nemzetközi Egyetemi Szövetség) (honlap) ELC (Európai Nyelvi Tanács) (honlap) EAIE (Nemzetközi Oktatás Európai Egyesülete) (honlap) DRC (Dunai Rektorok Konferenciája) (honlap) Archiválva 2008. december 19-i dátummal a Wayback Machine-ben IRUN (Kutatóegyetemek Nemzetközi Hálózata) (honlap) REVACERN (Vallások és Értékek: Közép- és Kelet-Európai Kutatási Hálózat) (honlap) CEEPUS Erasmus Karok, intézetek, szakok Bölcsészet- és Társadalomtudományi Kar (BTK) A HVG 2025-ös felsőoktatási rangsora szerint a bölcsészképzések közül a PPKE Bölcsészet- és Társadalomtudományi Karán (PPKE-BTK) működő bölcsészképzés országosan a 2. legjobb helyezést érte el mind az oktatói, mind pedig a hallgatói kiválóság tekintetben. (1088 Budapest, Mikszáth Kálmán tér 1.) Hittudományi Kar (HTK) A Pázmány Péter Katolikus Egyetem Hittudományi Kara 1635 – Pázmány Péter bíboros, esztergomi érsek által történt megalapítása óta folyamatosan végzi oktató és kutató munkáját a katolikus teológia elmélyült, magas szintű művelésével és átadásával. (1053 Budapest, Veres Pálné u. 24.) Információs Technológiai és Bionikai Kar (ITK) A HVG 2024-es felsőoktatási rangsora szerint az informatikai képzések közül a PPKE Információs Technológiai és Bionikai Karán (PPKE-ITK) működő informatikai képzés az oktatók kiválósága alapján országosan a legjobb tíz között szerepel. (1083 Budapest, Práter u. 50/a) Jog- és Államtudományi Kar (JÁK) A HVG 2025-ös felsőoktatási rangsora szerint a jogtudományi képzések közül a PPKE Jog- és Államtudományi Karán (JÁK) működő jogtudományi képzés a hallgatók kiválósága alapján országosan a 2. legjobb helyezést érte el. (1088 Budapest, Szentkirályi utca 28.) Ismertebb oktatók Ádám Anikó, fordítástudomány Berán Eszter, pszichológia Bazsányi Sándor, irodalomtörténet (1996-) Borbély Zoltán, jog Boros János, pszichológia (2004-) Botos Katalin, közgazdaság tudomány (1999-2009) Csabai Krisztina, pszichológia Cser András, nyelvész Dér András, esztétika É. Kiss Katalin, nyelvész Fröhlich Ida, történész Gerics József, történelem Hegedűs Attila, nyelvészet (1993) Pálfy G. István, újságírás Kilényi Géza, jog Kovács Péter, jog Kőszeghy Miklós, történész Kuminetz Géza, teológia Molnár Attila Károly, szociológia Nagy Gábor Bálint, jog Neumann Tibor, történelem Rózsa Huba, teológia Salát Gergely, sinológus Schanda Balázs, jog Szelestei Nagy László, irodalomtudomány (1997-2017) Szepessy Tibor, fililógus (1992-1995) Szuromi Szabolcs, teológia Tattay Levente, jogtudomány T. Erdélyi Ilona, irodalomtörténet Varga Csaba, jog Zaic Gábor, nyelvész Závodszky Péter, (Információs Technológiai Kar) Zlinszky János, jogtudós Ismertebb hallgatók Bárándy Gergely, jogász (2000) Borvendég Zsuzsanna, törénész és politikus (1999, történelem) Dombóvári Vanda, műsorvezető (magyar-kommunikáció) Frivaldszky János, jogász (PhD) Hartai Győző Sándor, ügyvéd (2003) Heltai Péter, történelem (2015) Kocsis-Cake Olivio, politikus (történelem és szociológia) Magyar Péter miniszterelnök, politikus (2004, jog) Németh Norbert, pap Novák Előd, politikus (2019, kommunikáció és médiatudomány) Rétvári Bence, politikus (2003, jog) Székely János, teológus Szentkirályi Alexandra, politikus Szuromi Szabolcs, teológus T. Erdélyi Ilona, irodalomtörténész (magyar-olasz, 1950) Varga Zsolt András, teológus (2019) Vas László, pap Vitályos Eszter, politikus (2005, jog) Jegyzetek Források Pázmány Péter Katolikus Egyetem hivatalos weboldala További információk A PPKE hivatalos közösségi média oldalai: PPKE hivatalos Instagram oldala PPKE hivatalos Facebook oldala PPKE hivatalos TikTok oldala PPKE hivatalos YouTube csatornája PPKE hivatalos Spotify csatornája PPKE hivatalos LinkedIn csatornája További fontos információk https://telex.hu/belfold/2025/07/17/hvg-az-ejszakai-kozlonyben-hirdette-ki-a-kormany-hogy-semmilyen-epitesi-szabalyt-nem-kell-figyelembe-venni-a-pazmany-campusnal Kapcsolódó szócikkek Keresztény Közéleti Akadémia Alapítvány